Source: https://www.riigiteataja.ee/akt/111072012012
Timestamp: 2019-12-06 21:57:33+00:00

Document:
Nende toodete loetelu, mille pakkumiseks koolipuuviljatoetust antakse, toetuse andmise kord, toetuse taotlemise ja saamise nõuded, toetuse taotlemise ja taotluse menetlemise täpsem kord ning taotluse vormid – Riigi Teataja
Nende toodete loetelu, mille pakkumiseks koolipuuviljatoetust antakse, toetuse andmise kord, toetuse taotlemise ja saamise nõuded, toetuse taotlemise ja taotluse menetlemise täpsem kord ning taotluse vormid
Nende toodete loetelu, mille pakkumiseks koolipuuviljatoetust antakse, toetuse andmise kord, toetuse taotlemise ja saamise nõuded, toetuse taotlemise ja taotluse menetlemise täpsem kord ning taotluse vormid - sisukord
§ 2 Abikõlblikud tooted
§ 4 Koolipuuviljatoetuse andmine
§ 5 Koolipuuviljatoetuse taotleja
§ 6 Koolipuuviljatoetuse taotleja heakskiitmine
§ 7 Koolipuuvilja toetuse taotlemine
RT I, 11.07.2012, 12
Vastu võetud 21.11.2011 nr 88
RT I, 24.11.2011, 8
04.07.2012 RT I, 11.07.2012, 5 01.08.2012
Määrus kehtestatakse „Euroopa Liidu ühise põllumajanduspoliitika rakendamise seaduse” § 33 lõike 3 ning komisjoni määruse (EÜ) nr 288/2009, milles sätestatakse nõukogu määruse (EÜ) nr 1234/2007 üksikasjalikud rakenduseeskirjad seoses ühenduse abiga, mis antakse koolidele puuvilja jagamise kava raames puu- ja köögivilja, töödeldud puu- ja köögivilja- ning banaanitoodete jagamiseks haridusasutuste lastele (ELT L 94, 08.04.2009, lk 38–47), artikli 6 lõike 1 ja artikli 11 lõike 2 alusel.
(1) Määrusega kehtestatakse nende toodete loetelu, mille pakkumiseks koolipuuviljatoetust antakse, toetuse andmise kord, toetuse taotlemise ja saamise nõuded, toetuse taotlemise ja taotluse menetlemise täpsem kord ning taotluse vormid.
(2) Koolipuuviljatoetust antakse kooskõlas nõukogu määruse (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (ELT L 299, 16.11.2007, lk 1–149), artikli 103ga lõike 2 kohaselt koostatud ja põllumajandusministri kehtestatud riikliku strateegiaga.
Koolipuuviljatoetust võib taotleda lisas 1 loetletud puu- ja köögiviljade kohta, välja arvatud komisjoni määruse (EÜ) nr 288/2009 I lisas loetletud lisanditega tooted.
[RT I, 11.07.2012, 5 - jõust. 01.08.2012]
Abikõlblikud on nõukogu määruse (EÜ) nr 1234/2007 artikli 103ga lõikes 1 ning komisjoni määruse (EÜ) nr 288/2009 artiklis 5 loetletud kulud.
§ 4. Koolipuuviljatoetuse andmine
(1) Koolipuuviljatoetust antakse puu- ja köögivilja pakkumiseks vähemalt üks kord õppenädalas koolieelse lasteasutuse lastele ja haridusasutuse 1.–5. klassi õpilastele (edaspidi lapsed).
(2) Euroopa Liidu ühise põllumajanduspoliitika rakendamise seaduse § 34 lõikes 4 kehtestatud toetuse määra ulatuses võib lastele pakkuda puu- ja köögivilja vabalt valitud arv kordi õppenädalas.
§ 5. Koolipuuviljatoetuse taotleja
§ 6. Koolipuuviljatoetuse taotleja heakskiitmine
(1) Koolipuuviljatoetuse taotleja esitab Põllumajanduse Registrite ja Informatsiooni Ametile (edaspidi PRIA) komisjoni määruse (EÜ) nr 288/2009 artiklis 6 sätestatud heakskiidu saamiseks lisas 2 toodud vormi kohase taotluse.
(2) Koolipuuviljatoetuse taotleja andmed peavad olema kantud põllumajandustoetuste ja põllumassiivide registrisse. Kui koolipuuviljatoetuse taotleja andmed ei ole sellesse registrisse kantud, esitab ta PRIA-le heakskiidu taotlemise korral „Euroopa Liidu ühise põllumajanduspoliitika rakendamise seaduse” § 90 lõikes 1 nimetatud avalduse andmete kandmiseks nimetatud registrisse.
§ 7. Koolipuuvilja toetuse taotlemine
(1) Koolipuuviljatoetust võib taotleda kuni viis korda aastas järgmiste taotlusperioodide kohta: 1. jaanuar – 28. (29.) veebruar; 1. märts – 30. aprill; 1. mai – 30. juuni; 1. september – 31. oktoober ning 1. november – 31. detsember.
(3) Koolipuuviljatoetuse taotlemiseks esitab taotleja PRIA-le lõikes 1 nimetatud taotlusperioodi kohta lisas 3 toodud vormi kohase taotluse.
(1) Koolipuuviljatoetuse taotleja ja haridusasutus, mille lapsed on tarbinud §-s 2 nimetatud abikõlblikke tooteid, säilitavad koolipuuviljatoetuse taotlemisega seonduvaid dokumente seitse aastat.
(2) Koolipuuviljatoetuse kavas osalev haridusasutus säilitab koolipuuvilja pakkumiste päevade koolitoidu menüüd koos kava raames pakutud toodete nimetustega ühe aasta ning esitab need nõudmisel kohapealse kontrolli ajal.
2011/2012. õppeaastal antakse koolipuuviljatoetust kooskõlas nõukogu määruse (EÜ) nr 1234/2007 artikli 103ga lõike 2 kohaselt koostatud ja Vabariigi Valitsuse poolt 15. aprillil 2010. a heaks kiidetud riikliku strateegiaga.
Lisa 1 Abikõlblikud tooted ja nende arvestuslikud ühekordsed kogused (tk, g)
Lisa 2 HEAKSKIIDUTAOTLUS koolipuuviljatoetuse taotlemiseks
Lisa 3 TAOTLUS koolipuuviljatoetuse saamiseks

References: § 2

§ 4

§ 5

§ 6

§ 7
 § 33

§ 4
 § 34

§ 5

§ 6
 § 90

§ 7